Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/005 FR/GAD) din partea Franței /* COM/2014/0662 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] („Regulamentul privind FEG”). 2. Autoritățile franceze au depus cererea EGF/2014/005 FR/GAD pentru a obține o contribuție financiară din partea FEG, ca urmare a concedierilor efectuate la GAD société anonyme simplifiée (denumită în continuare „GAD”) în Franța. 3. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG || EGF/2014/005 FR/GAD Stat membru || Franța Regiunea (regiunile) în cauză (nivel NUTS 2) || Bretagne (FR 52) și Pays de la Loire (FR51) Data depunerii cererii || 6.6.2014 Data confirmării de primire a cererii || 13.6.2014 Data solicitării de informații suplimentare || 23.6.2014 Termenul pentru furnizarea informațiilor suplimentare || 4.8.2014 Termenul pentru finalizarea evaluării || 24.10.2014 Criteriu de intervenție || Articolul 4 alineatul (1) litera (a) din Regulamentul privind FEG Întreprinderea principală || GAD société anonyme simplifiée Sectorul (sectoarele) de activitate economică (diviziunea NACE a doua revizuire)[2] || Diviziunea 10 („Fabricarea produselor alimentare”) Numărul de filiale, furnizori și producători din aval || 0 Perioada de referință (patru luni): || 29.11.2013 - 28.03.2014 Numărul de concedieri sau de încetări de activitate în decursul perioadei de referință (a) || 744 Numărul de concedieri sau de încetări de activitate înainte sau după perioada de referință (b) || 16 Numărul total de concedieri (a + b) || 760 Numărul total estimat de beneficiari vizați || 760 Numărul de tineri vizați care nu sunt încadrați profesional și nu urmează niciun program educațional sau de formare (tinerii NEET) || 0 Buget pentru servicii personalizate (EUR) || 1 500 000 Buget pentru punerea în aplicare a FEG[3] (EUR) || 30 000 Buget total (EUR) || 1 530 000 Contribuția din partea FEG (60 %) (EUR) || 918 000 EVALUAREA CERERII Procedura 4. La 6 iunie 2014, autoritățile franceze au depus cererea EGF/2014/005 FR/GAD în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii acesteia, la 13 iunie 2014 și a solicitat informații suplimentare din partea autorităților franceze la 23 iunie 2014. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 24 octombrie 2014. Eligibilitatea cererii Întreprinderile și beneficiarii în cauză 5. Cererea se referă la un număr de 760 de lucrători concediați la GAD. Această întreprindere își desfășoară activitatea în sectorul economic clasificat în cadrul diviziunii 10 „Fabricarea produselor alimentare” a NACE a doua revizuire, mai exact la tranșarea și prelucrarea de carne de porc. Concedierile efectuate de întreprinderea în cauză au loc în principal în regiunile de nivel NUTS[4] 2 Bretagne (FR52) și Pays de la Loire (FR51). Criterii de intervenție 6. Autoritățile franceze au depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii concediați în cadrul furnizorilor și al producătorilor din aval și/sau persoane care desfășurau activități independente a căror activitate a încetat. 7. Perioada de referință de patru luni este cuprinsă între 29 noiembrie 2013 și 28 martie 2014. 8. Cererea se referă la 744 de lucrători concediați[5] de la GAD în decursul perioadei de referință de patru luni. Calcularea concedierilor și a cazurilor de încetare a activității 9. Toate aceste concedieri sunt calculate de la data notificării individuale de concediere din partea angajatorului sau de încetare a contractului de muncă al lucrătorului. Beneficiari eligibili 10. În plus față de cei 744 de lucrători deja menționați, numărul total de beneficiari eligibili include 16 lucrători care au fost concediați după anunțul general cu privire la concedierile preconizate la 28 februarie 2013 și înainte de perioada de referință de patru luni. Întrucât atât concedierile din perioada de referință, precum și cele dinainte de aceasta au fost cauzate de același evenimente (prezentate în detaliu mai jos), poate fi stabilită o legătură clară de cauzalitate, astfel cum se prevede la articolul 6 alineatul (1) din Regulamentul privind FEG. Prin urmare, și acești 16 lucrători sunt eligibili pentru sprijin FEG. 11. Numărul total de beneficiari eligibili este 760. Legătura dintre concedieri și criza financiară și economică mondială care face obiectul Regulamentului (CE) nr. 546/2009 12. În scopul de a stabili legătura dintre concedieri și criza economică și financiară mondială menționată în Regulamentul (CE) nr. 546/2009, Franța susține că actuala criză economică și financiară a condus la reducerea consumului de carne de porc în Europa, care, la rândul său, a dus la o scădere a producției de carne de porc și a volumului abatoarelor precum GAD. În timp ce, în 2007, consumul de carne de porc era încă 43 de kg pe an pe cap de locuitor, acesta a scăzut la 39 kg pe an în 2013. Această scădere a consumului, cauzată de criza economică și financiară mondială, a afectat și alte tipuri de carne, dar carnea de porc a fost cea mai afectată, deoarece prețul său crescuse mai repede decât cel al altor tipuri de carne, în special al cărnii de vită. 13. Furajele pentru porcine constau în principal dintr-o combinație de diferite cereale — porumb, grâu, orz, și în special soia. O mare parte din acestea sunt importate din țări din afara UE, cum ar fi Statele Unite, Australia și America de Sud. Aceste regiuni au fost afectate de secetă în ultimii ani, ceea ce a dus la o creștere semnificativă a prețului furajelor pentru porcine. Între 2006 și 2011, prețul unei tone de furaje pentru porcine a crescut de la 150 EUR la 250 EUR, ajungând la 300 EUR în a doua jumătate a anului 2012 și rămânând la un preț mediu de 287 EUR în Franța în 2013. Costul cu furajele pentru porcine trebuie recuperat prin prețul de vânzare al porcilor ca produs finit și, în cele din urmă, a fost transferat consumatorului. Într-un moment în care UE era în continuare afectată de efectele crizei, consumatorii nu au dorit sau nu au putut să cumpere aceleași cantități de carne de porc pe care le cumpărau anterior. GAD, abator și întreprindere de prelucrare a cărnii, a fost prinsă la mijloc între cele două tipuri de presiune exercitată asupra prețurilor — cea a agricultorilor, care se străduiesc să facă față creșterii prețurilor la furaje, și cea a consumatorilor, care se străduiesc să facă față veniturilor reduse. Având în vedere că această presiune a durat cinci ani sau mai mult, întreprinderea a ajuns să se confrunte cu dificultăți financiare grave. 14. Marja brută a GAD a scăzut de la 123 milioane EUR în 2010 la 107 milioane EUR în 2012/13. Deși, în 2008, întreprinderea realiza încă un profit de 16 milioane EUR, aceasta a început să genereze pierderi în 2009, rezultând în pierderi de 20 milioane EUR atât în 2012, cât și în 2013. Venitul brut a scăzut de la 495,1 milioane EUR în 2008 la 445,8 milioane EUR în 2009 și nu și-a revenit din această scădere. La 27 februarie 2013, societatea a fost plasată sub administrare judiciară, înregistrând pierderi de 65 milioane EUR în perioada 2010 - iunie 2013. 15. Până în prezent, sectorul „Fabricarea produselor alimentare” a făcut obiectul unei alte cereri FEG[6] depuse tot în contextul crizei economice și financiare mondiale. Evenimentele care au condus la concedieri și la încetarea activității 16. La 22 februarie 2013, GAD nu mai era în măsură să facă față datoriilor sale; prin urmare, a fost plasată sub administrare judiciară de către instanță la data de 27 februarie 2013. 17. Evenimentele care au dus la concedierile din GAD sunt închiderea a trei unități de producție, în Lampaul și în Saint-Martin (ambele în Bretania) și în Saint-Nazaire (din departamentul Loire-Atlantique). Două alte unități rămân deschise, una în Lampaul și alta în Josselin (ambele în Bretania). Impactul preconizat al concedierilor asupra economiei și a ocupării forței de muncă la nivel local, regional sau național 18. Aceste concedieri au un impact negativ semnificativ asupra economiei regionale din Bretania, în special deoarece sectorul întreprinderilor agricole a fost considerat a fi relativ sigur în perioada ulterioară crizei financiare și economice mondiale. Ocuparea forței de muncă în Bretania depinde într-o mai mare măsură de sectorul întreprinderilor agricole decât media din Franța (11 % în Bretania, față de 5 % în Franța). 19. Lucrătorii primesc deja sprijin prin intermediul diverselor măsuri care îi ajută să își găsească noi locuri de muncă, iar, până la 20 mai 2014, 108 dintre aceștia și-au găsit deja contracte cu o durată mai mare de șase luni și încă 66 și-au găsit contracte cu o durată de mai puțin de șase luni, în timp ce trei dintre ei și-au creat propria afacere. Aproape toți lucrătorii concediați au optat să rămână în regiune. Beneficiari vizați și acțiuni propuse Beneficiari vizați 20. Se estimează că vor participa la măsuri 760 de lucrători vizați. Defalcarea acestor lucrători în funcție de sex, cetățenie și grupă de vârstă este următoarea: Categoria || Numărul de beneficiari vizați Sexul: || Bărbați: || 487 || (64,08 %) || Femei: || 273 || (35,92 %) Cetățenie: || Cetățeni ai UE: || 760 || (100,00 %) || Cetățeni non-UE: || 0 || (0,00 %) Grupa de vârstă: || 15-24 ani: || 6 || (0,79 %) || 25-54 ani: || 620 || (81,58 %) || 55-64 ani: || 133 || (17,50 %) || peste 64 ani: || 1 || (0,13 %) Eligibilitatea acțiunilor propuse 21. Serviciile personalizate care vor fi oferite lucrătorilor concediați constau într-o singură acțiune: Consilierea și îndrumarea lucrătorilor concediați, furnizate de o echipă de consultanți experți (Cellule de reclassement): Având în vedere că statul francez și societatea care a efectuat concedierile finanțează împreună o serie de măsuri active pentru a ajuta reinserția profesională a lucrătorilor, Franța solicită finanțare de la FEG numai pentru ghișeul unic (cellule de reclassement) care acordă consultanță și orientare pentru lucrătorii concediați. Cellule de reclassement este administrată de două agenții de contractare, ALTEDIA și ADVANCIA, a căror sarcină este de a asista și îndruma lucrătorii concediați și de a-i ajuta să găsească soluții care să le permită să rămână pe piața forței de muncă și să găsească noi locuri de muncă. Agențiile sunt contractate pentru a oferi fiecărui participant (a) o traiectorie profesională personalizată și (b) un număr suficient de oferte de locuri de muncă; ele trebuie (c) să le permită să consulte experți în general și/sau experți specializați în înființarea de întreprinderi, care au cunoștințe excelente privind piața forței de muncă în regiune și sunt disponibili și receptivi. ALTEDIA s-a angajat să găsească o soluție personalizată pentru 80 % dintre participanți în termen de 15 luni. Această soluție ar putea fi un nou loc de muncă cu o durată de cel puțin 6 luni, crearea sau preluarea unei întreprinderi, un program de formare pe termen lung care să cuprindă cel puțin 300 de ore sau, în cazuri excepționale, părăsirea programului agenției din motive personale. Soluția minimă acceptabilă ar fi prezentarea a două oferte adecvate de locuri de muncă (potrivite competențelor relevante, cu cel puțin 85 % din salariul anterior, pe o rază de 40 km sau la 1 oră de călătorie dus-întors de domiciliu). Agențiile vor furniza ateliere de formare pentru competențe generale (de exemplu, elaborarea unui CV, pregătirea pentru interviu, competențe de căutare a unui loc de muncă și crearea de întreprinderi), formare privind utilizarea internetului, târguri de locuri de muncă și întâlniri cu angajatori sau cu reprezentanți ai sectorului, precum și reuniuni cu instituții de formare profesională. Activitățile agențiilor vor fi monitorizate de un comitet și prin intermediul unor rapoarte scrise periodice. Agențiile vor fi plătite pentru fiecare lucrător participant (și pe baza dovezii necesare) în conformitate cu scara de mai jos, în timp ce măsurile efective (de exemplu, cursuri de formare profesională cu durată mai lungă) nu sunt incluse în bugetul prezentat la FEG. Plata se va face în tranșe și pe baza rezultatelor obținute. 1 600 EUR pentru consiliere și asistență, atunci când nu a fost posibilă găsirea unei soluții pentru lucrătorul concediat, 1 800 EUR în cazul în care un lucrător concediat a găsit un loc de muncă pentru o perioadă de până la șase luni sau a început să înființeze o nouă întreprindere sau a urmat un curs de formare profesională recunoscut cu o durată de cel puțin trei luni sau a obținut recunoașterea experienței dobândite anterior, 1 900 EUR în cazul în care un lucrător concediat a găsit un loc de muncă pe baza unui contract cu o durată de cel puțin șase luni, 2 000 EUR în cazul în care un lucrător concediat a găsit un loc de muncă permanent sau a început o nouă afacere. 22. Acțiunea propusă, descrisă în prezenta, constituie o măsură activă pe piața forței de muncă în cadrul acțiunilor eligibile definite la articolul 7 din Regulamentul privind FEG. Această acțiune nu ține locul măsurilor pasive de protecție socială. 23. Autoritățile franceze au furnizat informațiile necesare privind acțiunile care sunt obligatorii pentru întreprinderea vizată în virtutea legislației naționale sau în temeiul contractelor colective de muncă. Ele au confirmat că o contribuție financiară din partea FEG nu va înlocui aceste acțiuni. Bugetul estimat 24. Costurile totale estimate sunt de 1 530 000 EUR, incluzând cheltuieli pentru servicii personalizate de 1 500 000 EUR și cheltuieli pentru activitățile de pregătire, gestionare, informare și publicitate, control și raportare de 30 000 EUR. 25. Contribuția financiară totală solicitată din FEG este de 918 000 EUR (60 % din costurile totale). Acțiuni || Numărul estimat de participanți || Costul estimat per participant EUR || Costuri totale estimate EUR Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] Organism intermediar care oferă consultanță și orientare pentru lucrătorii concediați (cellule de reclassement) || 760 || 1 974 || 1 500 000 Subtotal (a): || – || 1 500 000 (100 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] Indemnizații și stimulente || 0 || 0 || 0 Subtotal (b): || – || 0 (0 %) Acțiuni în temeiul articolului 7 alineatul (4) din Regulamentul privind FEG 1. Activități de pregătire || – || 0 2. Gestionare || – || 0 3. Informare și publicitate || – || 0 4. Control și raportare || – || 30 000 Subtotal (c): || – || 30 000 (1,96 %) Costuri totale (a + b + c): || – || 1 530 000 Contribuție din partea FEG (60 % din costurile totale) || – || 918 000 Perioada de eligibilitate a cheltuielilor 26. La 3 ianuarie 2014, autoritățile franceze au început furnizarea serviciilor prestate de Cellule de reclassement către beneficiarii vizați. Prin urmare, cheltuielile privind acțiunea menționată la punctul 20 sunt eligibile pentru o contribuție financiară din FEG de la 3 ianuarie 2014 până la 6 iunie 2016. 27. Autoritățile franceze au început înregistrarea cheltuielilor administrative pentru implementarea FEG la 3 ianuarie 2014. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 3 ianuarie 2014 până la 6 decembrie 2016. Complementaritatea cu acțiunile finanțate prin fonduri naționale sau ale Uniunii 28. Sursa de prefinanțare sau de cofinanțare națională este statul francez, care va asigura, de asemenea, finanțarea diverselor măsuri complementare care nu sunt incluse în cererea FEG. 29. Autoritățile franceze au confirmat că măsura descrisă mai sus care primește o contribuție financiară din FEG nu va beneficia în același timp de o contribuție financiară din partea altor instrumente financiare ale Uniunii. Procedurile pentru consultarea beneficiarilor vizați sau a reprezentanților acestora sau a partenerilor sociali, precum și a autorităților locale și regionale 30. Autoritățile franceze au menționat că pachetul coordonat de servicii personalizate a fost elaborat în urma informării Comitetului central de întreprindere al GAD, la 28 iunie 2013, cu privire la planurile de desființare a 889 de locuri de muncă în întreprindere. 31. În plus, acestea au informat Comisia cu privire la faptul că lucrătorii concediați nu au fost informați cu privire la cererea FEG. Acest lucru va fi realizat numai după ce Comisia prezintă în mod formal această propunere Parlamentului European și Consiliului. Sisteme de gestionare și control 32. Cererea conține o descriere a sistemului de gestionare și control, care specifică responsabilitățile organismelor implicate. Franța a notificat Comisiei faptul că această contribuție financiară va fi gestionată de Ministerul economiei, industriei și ocupării forței de muncă, în care vor fi implicate mai multe unități din cadrul Délégation générale à l'emploi et à la formation professionnelle (DGEFP). Plățile vor fi efectuate de către Département financement, dialogue et contrôle de gestion din DGEFP. Certificarea va fi efectuată de către Direcția generală a finanțelor publice situată în Nantes. Sucursalele regionale din cadrul Direcției generale pentru întreprinderi, concurență, consum, muncă și ocuparea forței de muncă din regiunile în cauză (Bretania și Pays de la Loire) au fost abilitate să efectueze audituri. Angajamentele furnizate de statul membru în cauză 33. Autoritățile franceze au oferit toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare; – cerințele stipulate în legislația națională și în cea a UE privind concedierile colective au fost respectate; – având în vedere că GAD și-a continuat activitatea după efectuarea concedierilor, aceasta și-a respectat obligațiile legale aplicabile în cazul concedierilor și a luat măsurile adecvate pentru lucrătorii săi; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutoarele de stat. IMPLICAȚIILE BUGETARE Propunerea bugetară 34. FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[7]. 35. După examinarea cererii în ceea ce privește condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 918 000 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere. 36. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[8]. Acte conexe 37. Concomitent cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer al sumei de 918 000 EUR către linia bugetară corespunzătoare. 38. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/005 FR/GAD) din partea Franței PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[9], în special articolul 15 alineatul (4), având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[10] având în vedere propunerea Comisiei Europene, întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat din cauza modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009[11] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului[12] (3) La 6 iunie 2014, Franța a prezentat o cerere de mobilizare a FEG cu privire la concedierile[13] efectuate de GAD société anonyme simplifiée din Franța și a completat-o cu informații suplimentare, astfel cum se prevede la articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013. (4) Prin urmare, ar trebui mobilizat FEG pentru a oferi o contribuție financiară în valoare de 918 000 EUR ca răspuns la cererea depusă de Franța, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare pentru alocarea sumei de 918 000 EUR sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În conformitate cu articolul 7 al patrulea paragraf din Regulamentul (CE) nr. 1309/2013. [4] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [5] În sensul articolului 3 litera (a) din Regulamentul privind FEG. [6] EGF/2014/001 EL/Nutriart, care se referă la produse de panificație [7] JO L 347, 20.12.2013, p. 884. [8] JO C 373, 20.12.2013, p. 1. [9] JO L 347, 20.12.2013, p. 855. [10] JO C 373, 20.12.2013, p. 1. [11] JO L 167, 29.6.2009, p. 26. [12] Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884) [13] În sensul articolului 3 litera (a) din Regulamentul privind FEG.